1. **HANKE OBJEKT**

Käesoleva hanke objektiks on töövõtu korras fassaadi, maja kõrval olevate pinkide (3 tk) ja aknapalede värvimistööde (edaspidi: tööd) teostamine järgmisel objektil:

RMK Tartu kontor, Rõõmu tee 7, Tartu.

1. **TÖÖDE KIRJELDUS**

Kõik valisseinad on kaetud tumedaks viimistletud haavapuust püstlaudisega, mille ees paikneb lõunapoolsel küljel ja osaliselt hoone otstes puidust topeltfassaad – vertikaalne ribistki.

Värvitavat pinda on umbes 1084 m2

Tööde käigus tuleb fassadi täielikult puhastada, sh lahtise värvi ja aknapaledel hallituse eemaldamine ja muu ettevalmistamine värvimiseks.

Värvida tuleb kaks kihti, kasutades kvaliteetseid ja vastupidavaid värve. Seinal värvitoon: Nordic Black & Brown ERI. Värvikaart PINOTEX LASUR 2018. Aknapaledel beeš hallitust tõrjuv värv.

Jälgida tuleb, et tööde ajal oleks puidu niiskus alla 20%, suhteline õhuniiskus alla 80% ning töid ei teostataks otse päikese all, et vältida intensiivset kuivamist.

Tööde teostamisel tuleb järgida kõiki kehtivaid õigusakte ja head ehitustava, standardeid, ohutus- ja keskkonnanõudeid, tehnilisi norme ja kvaliteedinõudeid.

Lepingu täitmise tähtaeg on **kaks kuud lepingu sõlmimisest**

1. **TELLIJA EESMÄRK**

Hankija eesmärgiks on töövõtu korras täht­aegselt ja optimaalsete kuludega teostada hanke objektiks oleva hoone värvimistööd.

Sealhulgas:

* töö peab vastama ehitusnormidele, õigusaktidega ja ametlikult kehtestatud nõuetele, väljaantud standarditele ja määrustele;
* töö peab olema teostatud selliselt, et välistada tolmu ja muu sodi sattumist varjatud kohtadesse, tehnosüsteemidesse, ventilatsioonikanalitesse, valgustitesse jne,
* aknad, uksed ja muud avatäited ning maja ümbritsev sillutis peavad jääma peale värvimistöid puhtaks.
* töö peab vastama heale ehitustavale.

1. **TÖÖ TEGEMISELE ESITATAVAD NÕUDED**

Kavandatud tööd teostatakse täisvastutusega töövõtu meetodil. Vastutus kogu ehitusplatsil toimuva tegevuse ja ohutuse üle lasub töövõtjal. Ehitusplatsi valve kindlustab töövõtja ja vastutab ehitusplatsil väärtuste säilimise eest kuni objekti lõpliku üleandmiseni tellijale. Sealhulgas vastutab töövõtja:

* ehitusobjektil olemasoleva hankija vara (sh olemasolevad hooned, rajatised ja taristu) säilimise eest;
* töökaitse, ohutuse ja tuleohutusnõuete korraldamise ja täitmise eest ehitusobjektil;
* enda või alltöövõtjate süülise tegevusega (tegevusetusega) põhjustatud kahjude eest kolmandate isikute suhtes;
* alltöövõtjate poolt tehtud töö, tööde kvaliteedi ja muude tegevuste eest sooritava töö raames.

1. **MUUD TINGIMUSED, MIDA TULEB PAKKUMUSE TEGEMISEL JA TÖÖDE TEOSTAMISEL ARVESTADA**

* Kõik ehitusala juurde kuuluvad alad (s.h. ladustusalad, ehitusmasinate seisuplatsid jne) peavad olema varustatud piiretega, mis muudavad võimatuks kolmandate isikute juhusliku või teadmatusest tuleneva sattumise ehitusplatsile. Ajutised piirded peavad jääma kohale seni, kuni tööd on piisavalt lõpetatud selleks, et võtta ala ohutult avalikku kasutusse. Liiklusaladel kasutatavad piirded peavad olema varustatud vastavate liikluskorraldusvahenditega.
* Piirdeid, hoiatussilte jm ohutusabinõusid tuleb pakkuja poolt regulaarselt kontrollida ja hooldada (s.h. nädalavahetustel, pühade ajal jne), mistahes puudused tuleb viivitamatult kõrvaldada. Kõik ohutusabinõud peavad enne kasutuselevõttu olema hankija poolt heaks kiidetud.
* Materjalid ja varustus tuleb paigutada, ladustada ja virnastada korralikult. Ehituspraht tuleb ehitusalalt koheselt utiliseerida nõuetekohaselt.
* Pakkuja peab kasutama keskkonnasõbralikke materjale, vahendeid ja töömeetodeid ning vältima keskkonna reostamist. Kõik jäätmed tuleb käidelda ning nendest vabaneda kohasel moel, vastavalt jäätmete omadustele. Ohtlikud jäätmed tuleb koguda ja käidelda eraldi.